cyanic-selkie/wikianc huggingface dataset:
การเรียงลำดับคี่–คู่
การพิสูจน์ความถูกต้อง
1 [2 3] [3 4] [5 6] 8 (evenPhase8)
[1 2] [3 3] [4 5] [6 8] (oddPhase9)
Sorted
พื้นที่เสริม (Auxiliary Space) : O(1). เหมือนกับ bubble sort และนี้ยังเป็นอัลกอริทึมแบบแทนที่
References
1.Phillips, Malcolm. "Array Sorting". Homepages.ihug.co.nz. Archived from the original on 28 October 2011. Retrieved 3 August 2011.
2.N. Haberman (1972) "Parallel Neighbor Sort (or the Glory of the Induction Principle)," CMU Computer Science Report (available as Technical report AD-759 248, National Technical Information Service, US Department of Commerce, 5285 Port Royal Rd Sprigfield VA 22151).
3.Lakshmivarahan, S.; Dhall, S. K. & Miller, L. L. (1984), Alt, Franz L. & Yovits, Marshall C., eds., "Parallel Sorting Algorithms", Advances in computers, Academic Press, 23: 295–351, ISBN 978-0-12-012123-6
4.Sedgewick, Robert (2003). Algorithms in Java, Parts 1-4 (3rd ed.). Addison-Wesley Professional. pp. 454–464. ISBN 978-0-201-36120-9.
5.Kent, Allen; Williams, James G. (1993). Encyclopedia of Computer Science and Technology: Supplement 14. CRC Press. pp. 33–38. ISBN 978-0-8247-2282-1.
อายาโกะ ซาโนะ
อายาโกะ ซาโนะ (4 กรกฎาคม พ.ศ. 2454 — 3 กันยายน พ.ศ. 2546) หรือพระนามเดิม เจ้าหญิงอายาโกะแห่งทาเกดะ พระธิดาในเจ้าชายสึเนฮิซะ ทาเกดะโนะมิยะ กับเจ้าหญิงมาซาโกะ พระชายาฯ และเป็นพระราชนัดดาในจักรพรรดิเมจิ มีพระเชษฐาคือเจ้าชายสึนาโยชิ ทาเกดะโนะมิยะ
การเรียงลำดับคี่–คู่
References
6."Five Lectures on CA" (PDF). Liinwww.ira.uka.de. Retrieved 2017-07-30.
อายาโกะ ซาโนะ
เจ้าหญิงอายาโกะลาออกจากฐานันดรศักดิ์เพื่อเสกสมรสกับเคานต์สึเนมิตสึ ซาโนะ ทั้งสองมีพระบุตรด้วยกันสี่คน
การเรียงลำดับคี่–คู่
References
7.Lang, Hans Werner. "The 0-1-principle". Iti.fh-flensburg.de. Retrieved 30 July 2017.
อายาโกะ ซาโนะ
อายาโกะสิ้นพระชนม์เมื่อวันที่ 3 กันยายน พ.ศ. 2546 สิริพระชันษา 92 ปี พระศพถูกฝังที่ป่าช้าอาโอยามะ และแท่นเหนือหลุมฝังพระศพมีการสลักพระนามทางคริสต์ศาสนาว่า "มาเรีย" (マリヤ)
การเรียงลำดับคี่–คู่
References
8."Distributed Sorting" (PDF). Net.t-labs.tu-berlin.de. Retrieved 2017-07-30.
ไบอา
เทพีไบอา (Bia) ในตำนานเทพปกรณัมกรีก เป็นเทพีบุคลาธิษฐานแห่งอำนาจและความรุนแรง นางเป็นพระธิดาแห่งเทพพาลลัส (Pallas) เทพแห่งปัญญาและนักรบ และเทพีสติกซ์ (Styx) เทพีแห่งความเกลียดชัง อาฆาตแค้น อีกทั้งยังเป็นพระขนิษฐาของเทพคราตอส (Cratos) เทพแห่งพละกำลัง เทพีไนกี้ (Nike) เทพีแห่งชัยชนะ และเทพซีลุส (Zelus) เทพแห่งการต่อสู้ นางและเหล่าพี่น้องได้รับเกียรติและเป็นที่กล่าวขานหลังร่วมรบกับยักษ์ไททันพร้อมพระมารดาเพื่อเป็นการช่วยเหลือเทพซุส (Zeus)
นอกจากนี้ เทพีไบอา ยังเป็นหนึ่งในเหล่าทวยเทพที่ทำการลงทัณฑ์ ไททันโพรเมธีอุส (Prometheus) ด้วยไททันตนนี้ได้ขโมยไฟของเทพเจ้าลงมาให้มนุษย์ ซึ่งการกระทำดังกล่าวนับเป็นอาชญากรรมรุนแรงแห่งสรวงสวรรค์ ไททันโพรเมธีอุสโดนลงทัณฑ์โดยถูกจับตรึงไว้กับก้อนหิน โดยที่เทพีไบอาผู้นี้นี่เองที่ทำการตรึงร่างไททันไว้กับก้อนหิน
เตโตรมิโน
เตโตรมิโน (Tetromino) เป็นรูปเรขาคณิตจากรูปสี่เหลี่ยมจตุรัสสี่รูปติดต่อกัน เป็นโพลิโอมิโนชนิดหนึ่ง มีทั้งหมด 7 เตโตรมิโน ถ้าไม่นับรูปที่เกิดจากการหมุน โพลิคิวบ์หรือทรงที่เกิดจากลูกบาศก์ติดต่อกันสี่ลูกจะเรียกว่า เตตระคิวบ์ (Tetracube) ซึ่งจะเพิ่มเติมจากเตโตรมิโนสามอัน ซึ่งทั้งสามเกิดจากหนึ่งลูกบาศก์บนไตรโอมิโนหัก
เตโตรมิโนชนิดข้างเดียวได้ถูกใช้ในวิดีโอเกมเตตริส ซึ่งในเกมจะเรียกว่า tetrimino
อิสระ
จะมีทั้งหมดห้าเตโตรมิโนอิสระ คือเตโตรมิฌนที่หมุน, ย้าย และสะท้อนได้ ได้แก่รูป I, O, Z, T และ L
ข้างเดียว
คือเตโตรมิโนที่หมุนและย้ายได้เท่านั้น มีทั้งหมด 7 รูปแบ่งเป็น
คงที่
คือเตโตรมิโนที่เคลื่อนย้ายได้อย่างเดียว รวมทั้งหมด 19 ชิ้น ได้แก่หนึ่งชิ้นจากการหมุนรูป O, สองชิ้นจากการหมุนรูป I, S, Z, และสี่ชิ้นจากการหมุนรูป T, J, L
เตตระคิวบ์
จะเพิ่มอีกสามอันคือ
วัดท่าเรือ (จังหวัดภูเก็ต)
วัดท่าเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสุนทร อำเภอถลาง จังหวัดภูเก็ต มีที่ดินตั้งวัดเนื้อที่ 47 ไร่ 2 งาน 4 ตารางวา มีที่ธรณีสงฆ์ 1 แปลง เนื้อที่ 8 ไร่ 2 งาน 3 ตารางวา
วัดท่าเรือสร้างขึ้นเมื่อวันที่ 5 เมษายน พ.ศ. 2330 เดิมมีนามว่า วัดนอก คู่กับ "วัดใน" ตั้งอยู่ในหมู่บ้านเดียวกันซึ่งปัจจุบันได้กลายเป็นวัดร้างไปแล้ว ในอดีตวัดนอกก็เคยเป็นวัดร้างระยะหนึ่ง ได้มีการบูรณะพัฒนาให้เป็นวัดมีพระสงฆ์ และได้รับพระราชทานวิสุงคามสีมาครั้งหลังเมื่อวันที่ 8 มิถุนายน พ.ศ. 2524 ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2520
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 24 เมตร สร้างเมื่อ พ.ศ. 2526 ภายในใช้หินอ่อนทั้งหมด ประตูหน้าต่างแกะสลักเป็นภาพพระเวสสันดรชาดก ภายในมีพระประธานขนาดพระเพลากว้าง 3 เมตร ศาลาการเปรียญ กว้าง 9 เมตร ยาว 19 เมตร สร้าง พ.ศ. 2523 ภายในใช้หินอ่อนทั้งหมด หอสวดมนต์กว้าง 10 เมตร ยาว 17 เมตร สร้าง พ.ศ. 2525 เป็นอาคารคอนกรีต กุฏิสงฆ์จำนวน 15 หลัง เป็นอาคารคอนกรีตทั้งหมด
รยู จา-กวัง
รยู จา-กวัง (류자광; ; ค.ศ. 1439 – มิถุนายน ค.ศ. 1512) เป็นนักการเมือง ทหาร และนักเขียนชาวเกาหลีสมัยราชวงศ์โชซ็อน เป็นบุตรนอกสมรสของบิดามารดา และมีชื่อรองว่า อู บ็อก (우복) กับ อู ช็อน (우천) คู่แข่งคนสำคัญในทางการเมืองของเขา คือ คิม จง-จิก (김종직)
ยุทธวิธีชนแล้วหนี
ยุทธวิธีชนแล้วหนี เป็นยุทธวิธีที่เชื่อกันว่า เป็นการจู่โจมแบบเสนอในระยะสั้น โดยจะพึงถอนตัวกลับทันทีที่ไปยังที่ตั้งก่อนที่จะถูกศัตรูตอบสนองมา เพื่อเป็นการหลีกเลี่ยงการปะทะกับศัตรูอย่างซึ่งหน้า วัตถุประสงค์ของยุทธวิธีไม่ได้เป็นไปเพื่อการบุกยึดอาณาเขตหรือชนะศัตรู แต่จะเป็นไปในเชิงลดจำนวนกำลังพลของศัตรูลงเมื่อเวลาผ่านไปจากการถูกโจมตีโดยยุทธวิธีนี้ และเป็นการลดอัตราความเสี่ยงในการปะทะซึ่งหน้ากับกองกำลังของตน ยุทธวิธีดังกล่าวยังถือว่าเป็นการเผยจุดอ่อนของกองกำลังศัตรู และเป็นผลต่อขวัญกับกำลังใจของกองกำลังศัตรูในเชิงจิตวิทยา
ยุทธวิธีชนแล้วหนีได้รับความนิยมในการชนะกับศัตรูโดยมักปรากฏภายใต้สงครามที่มักจะยั่งยืนมีรูปแบบ อาทิ การสงครามกองโจร, ขบวนการต่อต้าน, และการก่อการร้าย อย่างไรก็ดี ยุทธวิธีชนแล้วหนีก็เป็นที่นิยมเช่นเดียวกับกองกำลังทหาร โดยมักใช้กับการรบที่เตรียมพร้อมจะเต็มรูปแบบในภายหลังกับศัตรู ตัวอย่างเช่น การโจมตีของหน่วนคอมมานโดหรือหน่วยรบพิเศษ การลาดตระเวนของกองกำลัง หรือการปะทะภายในป้อมปราการหรือจุดแข็งของที่นั้น ยุทธวิธีชนแล้วหนีได้ถูกนำไปใช้กับพลธนูเบาของชาวยูเรนเซียนซึ่งถือว่าเป็นผู้ที่มีความสามารถเยี่ยม สามารถเห็นได้ตามกำลังที่ไม่ใช่ของกองทัพ (เช่น หน่วยสอดแนม) ซึ่งก็ถือว่าเป็นการใช้ยุทธวิธีชนแล้วหนีในกองกำลังใหญ่
เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต
พระองค์เป็นองค์รัชทายาทสืบราชวงศ์ออสเตรีย-เอ็สเทอ ลับดับที่ 2 ซึ่งเป็นสายหนึ่งของราชวงศ์ฮาพส์บวร์ค-ลอแรน ปัจจุบัน พระองค์อยู่ในลำดับที่ 8 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม พระเชษฐา และ เจ้าหญิงมาเรีย ลอราแห่งเบลเยียม พระภคินี
อ้างอิง
]
ซีลุส
ในเทพปกรณัมกรีก เทพซีลุส (Zelus) เป็นพระโอรสแห่งเทพพาลลัส (Pallas) เทพแห่งปัญญาและนักรบ และเทพีสติกซ์ (Styx) เทพีแห่งความเกลียดชัง อาฆาตแค้น และยังเป็นพระเชษฐาของเทพคราตอส (Cratos) เทพแห่งพละกำลัง เทพีไนกี้ (Nike) เทพีแห่งชัยชนะ และเทพีไบอา (Bia) เทพีแห่งอำนาจและความรุนแรง นอกจากนี้เทพซีลุสยังเป็นหนึ่งในผู้ติดตามมหาเทพซุส (Zeus) เช่นเดียวกับเหล่าพี่น้องของพระองค์
เทพซีลุส นับเป็นเทพบุคคลาธิษฐานของการอุทิศตัวและความพยายาม
คีเฟอร์ ซูเธอร์แลนด์
คีเฟอร์ ซูเธอร์แลนด์ (Kiefer Sutherland) เกิดเมื่อวันที่ 21 ธันวาคม ค.ศ. 1966 เป็นนักแสดงชาวแคนาดา เกิดในอังกฤษ เป็นที่รู้จักในบทแจ็ก บาวเออร์ ในซีรีส์ทางช่องฟอกซ์ เรื่อง 24 เขาได้รับรางวัลเอมมีและรางวัลลูกโลกทองคำ เขาเป็นลูกชายของนักแสดง โดนัลด์ ซูเธอร์แลนด์
แหล่งข้อมูลอื่น
1966
ประวัติศาสตร์หน่วยเงินในประเทศไทย
วิวัฒนาการเงินตราไทย เริ่มตั้งแต่กลุ่มชนดั้งเดิมในสมัยก่อนประวัติศาสตร์ได้อาศัยอยู่ในดินแดนที่เป็นประเทศไทยในปัจจุบันตั้งแต่ราว 38,000 ปีมาแล้ว ก่อนจะได้รับวัฒนธรรมจากอินเดียนั้น กลุ่มชนเหล่านี้ติดต่อค้าขายแลกเปลี่ยนสินค้ากัน โดยใช้สิ่งของเป็นสื่อกลาง เมื่อวัฒนธรรมอินเดียแพร่เข้ามาจึงเริ่มผลิตเงินตราเป็นสื่อกลางค้าขาย
ช่วงพุทธศตวรรษที่ 6-16 ในวัฒนธรรมแบบฟูนัน-ทวารวดี ได้ผลิตเหรียญกลมแบนจากโลหะเงิน ดีบุก ทองแดง โดยใช้แม่พิมพ์ตราสัญลักษณ์ต่างๆ เช่น พระอาทิตย์ สังข์ แพะ ปูรณกลศ  ตัวอักษร เป็นต้น ซึ่งสื่อถึงความเชื่อทางศาสนาพราหมณ์  อำนาจรัฐ  กษัตริย์ และความมั่งคั่งอุดมสมบูรณ์
ช่วงพุทธศตวรรษที่ 13-18 อาณาจักรศรีวิชัย ซึ่งเป็นเมืองท่าค้าขายบริเวณคาบสมุทรภาคใต้ของไทยมีอำนาจควบคุมเส้นทางการค้าทางทะเล มีการผลิตเงินดอกจันทน์และเงินนโม เพื่อระบบเศรษฐกิจอย่างแพร่หลาย ราวพุทธศตวรรษที่ 19 ราชอาณาจักรสุโขทัยและล้านนาก็ถือกำเนิดขึ้นและได้ติดต่อค้าขายกับราชอาณาจักรในลุ่มเจ้าพระยา คือ  กรุงศรีอยุธยา ตลอดจนดำเนินการค้าทางทะเลกับจีน อินเดีย ยุโรป และได้ติดต่อค้าขายกับกลุ่มชนทางตอนเหนือของไทย  เช่น ล้านช้าง  ยูนาน น่านเจ้า เป็นต้น และไปไกลถึงเปอร์เซีย  อาหรับ ในดินแดนตะวันออกกลาง
ราชอาณาจักรสุโขทัย ล้านนา  กรุงศรีอยุธยา ได้ผลิตคิดค้นเงินตราขึ้นใช้ในระบบเศรษฐกิจ พร้อมกันนั้นก็ยอมรับเงินตราของต่างชาติด้วย เงินตราที่ใช้ในอาณาจักรล้านนา ได้แก่ เงินไซซี เงินกำไล เงินเจียง เงินท้อก เงินดอกไม้ ส่วนราชอาณาจักรสุโขทัยและอยุธยาได้ผลิตเงินพดด้วง ซึ่งมีลักษณะเฉพาะของตนเองขึ้นใช้ และใช้เบี้ยหอยแทนเงินปลีกย่อย บางครั้งเบี้ยหอยขาดแคลนก็ได้ผลิตเบี้ยโลหะและประกับดินเผาขึ้นใช้ร่วมด้วย
อินเตอร์สเตต 2
อินเตอร์สเตต 2 (Interstate 2 หรือ I-2) เป็นทางหลวงอินเตอร์สเตตแนวตะวันออก–ตะวันตก มีเส้นทางผ่านภูมิภาคหุบเขารีโอแกรนด์ของเท็กซัสใต้ เริ่มต้นที่ทางแยกบนทางหลวงสหรัฐหมายเลข 83 ในเพนิทัส (Penitas) มุ่งหน้าไปทางทิศตะวันออกก่อนที่จะสิ้นสุดบนอินเตอร์สเตต 69 อี, อินเตอร์สเตต 77, และทางหลวงสหรัฐหมายเลข 83 ในนครฮาร์ลินจิน ระยะทางทั้งหมดของอินเตอร์สเตต 2 มีการใช้เส้นทางร่วมกันกับทางหลวงสหรัฐหมายเลข 83 และมีเส้นทางขนานไปกับทางหลวงเม็กซิโกหมายเลข 2 ซึ่งเป็นเส้นทางหลักแนวตะวันออก–ตะวันตกในฝั่งประเทศเม็กซิโกขนานไปกับพรมแดนประเทศเม็กซิโก–สหรัฐซึ่งเป็นแนวแม่น้ำรีโอแกรนด์
ประวัติศาสตร์หน่วยเงินในประเทศไทย
ภายหลังราชอาณาจักรกรุงศรีอยุธยาสลายลง กรุงธนบุรีและรัตนโกสินทร์ถือกำเนิดขึ้นตามลำดับ ก็ยังคงใช้เงินพดด้วงเช่นครั้งกรุงศรีอยุธยา จนกระทั่งถึงรัชกาลที่ 4 การเปิดประเทศสยามสู่อารยประเทศ มีความจำเป็นต้องปรับเปลี่ยนรูปแบบเงินตราให้เป็นสากล นำไปสู่การผลิตเงินตราในลักษณะเหรียญกลมแบนออกใช้เป็นครั้งแรก ต่อมารัชกาลที่ 5 จึงทรงประกาศยกเลิกการใช้เงินพดด้วง นับตั้งแต่นั้นเงินตราไทยจึงคงเป็นลักษณะเป็นเหรียญกลมแบนต่อเนื่องมาจนถึง ปัจจุบัน
ประวัติศาสตร์เงินไทย
ประวัติหน่วยเงินในประเทศไทยเริ่มขึ้นเมื่อชุมชนขยายตัวในดินแดนที่เป็นแหลมอินโดจีนในปัจจุบัน หรือที่เรียกกันในสมัยก่อนว่า "สุวรรณภูมิ" ซึ่งเป็นที่ตั้งถิ่นฐานของชนหลายเชื้อชาตินับตั้งแต่ก่อนประวัติศาสตร์  มีสร้างเมือง เขตแคว้นและพัฒนามาเป็นราชอาณาจักร โดยเงินตราที่ใช้เป็นสื่อกลางในการแลกเปลี่ยนจะมีรูปแบบที่แตกต่างกันออกไป และเงินตราไทยเริ่มมีเอกลักษณ์ที่ชัดเจนเมื่ออาณาจักรสุโขทัยเรืองอำนาจ โดยได้ผลิตเงินตราที่ทำขึ้นจากโลหะเงิน มีสัณฐานกลม เรียกว่า “เงินพดด้วง”   ออกใช้ และสืบทอดสู่ยุคกรุงศรีอยุธยา กรุงธนบุรี และกรุงรัตนโกสินทร์ตอนต้น  เงินพดด้วงเป็นเงินตราประจำชาติไทยมายาวนานกว่า 600 ปี  ก่อนที่จะมีการผลิตเหรียญกษาปณ์ออกใช้เป็นเงินตราจนกระทั่งทุกวันนี้
สมัยอาณาจักรฟูนัน
อาณาจักรฟูนันเป็นอาณาจักรที่มีความรุ่งเรืองทางการค้าขายและมีอำนาจในระหว่างพุทธศตวรรษที่ 6 – 11 อาณาจักรฟูนันได้รับเอาวัฒนธรรมมาจากอินเดียที่เด่นชัด ได้แก่ การปกครองในระบอบกษัตริย์ และศาสนาพราหมณ์ ทำให้เงินตราที่ชาวฟูนันใช้ในการค้าขาย  มีสัญลักษณ์เกี่ยวกับกษัตริย์ การปกครองและศาสนา มีลักษณะเป็นเหรียญกลมแบน ส่วนใหญ่ทำด้วยโลหะเงิน ลวดลายของเหรียญที่พบด้านหนึ่งเป็นรูปพระอาทิตย์ครึ่งดวงแผ่รัศมี  มีจุดไข่ปลาเรียง 2 แถว อีกด้านมีสัญลักษณ์ศรีวัตสะ  ซึ่งเป็นสัญลักษณ์ของพระนารายณ์อยู่ตรงกลาง  ข้างหนึ่งของศรีวัตสะเป็นบัณเฑาะว์ หมายถึง กลองเล็กชนิดหนึ่งที่พราหมณ์ใช้ในพิธีต่าง ๆ อีกข้างหนึ่งเป็นเครื่องหมายสวัสดิกะ ส่วนบนสุดของเหรียญเป็นรูปดวงอาทิตย์และดวงจันทร์  ลวดลายที่ปรากฏบนเหรียญแสดงให้เห็นถึงคติความเชื่อทางศาสนาพราหมณ์ของชาวอินเดียโบราณ
สมัยอาณาจักรทวารวดี
เมื่ออาณาจักรฟูนันได้ล่มสลายลง ได้มีแคว้นและอาณาจักรหลายแห่งตั้งตัวเป็นอิสระและผลัดเปลี่ยนกันครองอำนาจ รวมทั้งดินแดนในลุ่มน้ำเจ้าพระยาบริเวณภาคกลาง ได้แก่ เมืองนครปฐม ราชบุรี สุพรรณบุรี ได้รวมตัวกันขึ้นเป็นอาณาจักรทวารวดี และมีความรุ่งเรืองอย่างมาก ในพุทธศตวรรษที่ 11 -16 โดยยังคงสืบทอดการปกครองในระบอบกษัตริย์ และในขณะนั้นเป็นช่วงเวลาที่ขอมเรืองอำนาจ อาณาจักรทวารวดีจึงรับเอาความเชื่อจากขอมไว้ด้วย เงินตราที่ใช้เป็นสื่อกลางในการค้าขายจึงมีลวดลายและสัญลักษณ์เกี่ยวกับกษัตริย์ อำนาจรัฐ และความอุดมสมบูรณ์ ตามความเชื่อของศาสนาพราหมณ์และศาสนาพุทธ
เหรียญทวารวดีที่สำคัญคือ เหรียญรูปสังข์ใหญ่ รูปสังข์เล็ก รูปกระต่ายบนดอกบัว และรูปแพะ รอบขอบเหรียญมีจุดไข่ปลา อีกด้านหนึ่งมีสัญลักษณ์  ศรีวัตสะ ขนาบข้างด้วยอังกุศ (ขอช้าง) ด้านบนมีรูปพระอาทิตย์และพระจันทร์ ด้านล่างมีรูปปลา  นอกจากนี้มีการค้นพบเหรียญที่มีลักษณะกลมแบน    มีลวดลายต่าง ๆ เช่น รูปปูรณกลศ (หม้อน้ำ) รูปธรรมจักร รูปวัว อีกด้านหนึ่งมีอักษรสันสกฤตโบราณ  เป็นต้น
สมัยอาณาจักรศรีวิชัย
ประมาณพุทธศตวรรษที่ 13 การค้าทางทะเลมีความสำคัญมากขึ้น ส่งผลให้เมืองที่อยู่บนคาบสมุทรมลายู ได้แก่ ไชยา  และนครศรีธรรมราช มีความสำคัญมากขึ้น จนในที่สุดดินแดนแถบนี้จนถึงเกาะสุมาตราได้รวมตัวกันเป็นอาณาจักรศรีวิชัย ที่มีระบบการปกครองในระบอบกษัตริย์ ประชาชนนับถือศาสนาพุทธนิกายมหายาน และเนื่องจากมีความสามารถทางด้านการค้าขาย  จึงมีชาวต่างชาติเดินทางเข้ามาติดต่อแลกเปลี่ยนสินค้ากันมาก หลักฐานการขุดพบสื่อกลางหรือเงินตราในอาณาจักรแห่งนี้มี 2 ประเภท คือ “เงินดอกจัน”  ซึ่งมีลักษณะค่อนข้างกลมแบน ทำด้วยโลหะเงินและทองคำ ด้านหนึ่งเป็นตรา 4 แฉก ส่วนอีกด้านหนึ่งมีอักษรสันสกฤตโบราณอ่านได้ว่า “วร” แปลว่า “ประเสริฐ” อีกชนิดหนึ่ง เรียกว่า “เงินนโม” มีลักษณะค่อนข้างกลมแบน มีขนาดเล็ก ด้านหนึ่งมีอักษรสันสกฤตโบราณคล้ายอักษร “น”  ส่วนอีกด้านหนึ่งมีรอยบากเป็นร่องตรงกลาง  ทำจากแร่เงินผสมพลวงซึ่งเป็นแร่ที่หาได้ง่ายทางภาคใต้  ด้วยเหตุที่ประชาชนในบริเวณนี้นับถือศาสนาพุทธ จึงได้ตั้งชื่อเงินตราที่มีอักษร “น”  ว่า “เงินนโม”
สมัยอาณาจักรสุโขทัย
อาณาจักรสุโขทัยมีอำนาจและพัฒนาบ้านเมืองจนเจริญถึงขีดสุดในรัชสมัยพ่อขุนรามคำแหงมหาราช มีการขยายอาณาเขตลงไปทางใต้จนตลอดแหลมมลายู รวมทั้งมีการผลิตถ้วยชาม และเครื่องปั้นดินเผาที่สวยงามและมีคุณภาพ เรียกว่า “สังคโลก”  ซึ่งเป็นสินค้าส่งออกที่สำคัญของสุโขทัย
การค้าขายในอาณาจักรสุโขทัยพบว่ามีการใช้สื่อกลางการแลกเปลี่ยนรูปแบบต่าง ๆ แต่สื่อกลางการแลกเปลี่ยนที่เป็นเอกลักษณ์ คือ “เงินพดด้วง” ซึ่งนับเป็นเงินตราไทยโดยแท้และใช้แลกเปลี่ยนหมุนเวียนมายาวนานกว่า 600 ปี พดด้วงที่ใช้ในรัชสมัยนี้มีลักษณะเป็นก้อนกลม ทำด้วยโลหะเงิน  ปลายขางอเข้าหากันเป็นปลายแหลม  มีรูขนาดใหญ่ระหว่างขา มีตราประทับเพื่อแสดงถึงแหล่งผลิตตั้งแต่ 1 ตรา ไปจนถึง 7 ตราส่วนใหญ่ตราที่พบได้แก่  ตราราชสีห์ ช้าง หอยสังข์ ธรรมจักร บัว กระต่าย และราชวัตร
สมัยอาณาจักรอยุธยา
เงินตราหลักที่ใช้ยังคงเป็นพดด้วงเช่นเดียวกับสมัยสุโขทัย เพียงแต่มีการปรับปรุงให้สวยงามและมีขนาดเล็กกะทัดรัดขึ้น ปลายขาสั้นและไม่ชิดกันเหมือนของสุโขทัย  รวมทั้งมีการทำรอยบากให้เล็กลงและตื้นขึ้น และเริ่มมีรอยเมล็ดข้าวสารมาแทนที่ เงินพดด้วงในสมัยนี้มีตราประทับเพียง 2 ตรา  โดยตราที่ประทับอยู่ด้านบนคือ ตราจักร ซึ่งเป็นตราประจำแผ่นดิน  ส่วนด้านหน้าเป็นตราประจำรัชกาลลักษณะต่าง ๆ เช่น  ตราพุ่มข้าวบิณฑ์ ตราพระมหานครินทร์  ตราช่อดอกไม้ ตราช่ออุทุมพร ตราราชวัตร ตราช้าง และตราสังข์  เป็นต้น
สมัยกรุงธนบุรี
เงินตราที่ใช้ในช่วงต้นรัชกาลยังคงใช้พดด้วงของอยุธยาอยู่ระยะหนึ่ง ต่อมาได้ผลิตพดด้วงประจำรัชกาลออกใช้  มีลักษณะเช่นเดียวกับพดด้วงสมัยอยุธยาตอนปลาย ประทับตราพระแสงจักรเป็นตราประจำแผ่นดิน ส่วนตราประจำรัชกาลนั้นใช้ ตราตรีศูล และตราทวิวุธ
สมัยรัชกาลที่ 1 - 3
ในสมัยรัชกาลที่ 1 – 3 เงินตราหลักที่ใช้ยังคงเป็นเงินพดด้วง เพียงแต่มีการเปลี่ยนแปลงตราประจำรัชกาลที่ใช้ประทับเท่านั้น โดยในสมัยพระบาทสมเด็จพระพุทธยอดฟ้าจุฬาโลกโปรดให้มีการผลิตพดด้วง ประทับตรา “บัวอุณาโลม”  ซึ่งเป็นเครื่องหมายประจำรัชกาล และตราพระแสงจักร  ซึ่งเป็นตราประจำแผ่นดิน  มีขนาดและราคาต่าง ๆ เช่น ตำลึง บาท กึ่งบาท สลึง เฟื้อง
สมัยพระบาทสมเด็จพระพุทธเลิศหล้านภาลัย มีการผลิตพดด้วงที่มีลักษณะคล้ายคลึงกับสมัยรัชกาลที่ 1 โดยเปลี่ยนตราประจำรัชกาลเป็นรูป “ครุฑ” สืบเนื่องจากพระนามเดิมของพระองค์ คือ “ฉิม” อันหมายถึงฉิมพลี ซึ่งเป็นวิมานของพญาครุฑ และสำหรับพดด้วงที่ผลิตขึ้นใช้ในรัชกาลของพระบาทสมเด็จพระนั่งเกล้าเจ้าอยู่หัว ประทับตราพระแสงจักร
สมัยรัชกาลที่ 4
สมัยรัชกาลพระบาทสมเด็จพระจอมเกล้าเจ้าอยู่หัว การค้าระหว่างไทยกับต่างประเทศได้ขยายตัวอย่างรวดเร็ว เงินตราหลักในช่วงต้นรัชกาลยังคงเป็นเงินพดด้วงประทับตราพระแสงจักรเป็นตราประจำแผ่นดิน และเปลี่ยนตราประจำรัชกาล เป็น “ตรามงกุฎ” มีความหมายสืบเนื่องถึงพระนามเดิมของพระองค์ คือ “เจ้าฟ้ามงกุฎ”
ขณะนั้นประเทศไทยประสบปัญหาการผลิตพดด้วงไม่ทันต่อความต้องการและมีผู้ทำปลอมกันมาก พระบาทสมเด็จพระจอมเกล้าเจ้าอยู่หัวจึงโปรดให้แก้ไขโดยให้ผลิตเงินกระดาษ เรียกว่า “หมาย” ซึ่งใช้วิธีการพิมพ์บนกระดาษอย่างง่าย ๆ ออกใช้ควบคู่กับเงินพดด้วง แต่เงินกระดาษรุ่นนี้ราษฎรไม่นิยมใช้ และถือได้ว่ารัชสมัยของพระบาทสมเด็จพระจอมเกล้าเจ้าอยู่หัวเป็นยุคของการเปลี่ยนแปลงรูปแบบเงินตราครั้งใหญ่ของไทย จากเงินพดด้วงที่ใช้กันมายาวนานตั้งแต่สมัยสุโขทัยเป็นเหรียญกลมแบน รวมทั้งนับเป็นจุดกำเนิดของธนบัตรไทยในภายหลัง
ในปี พ.ศ. 2400 สมเด็จพระราชินีนาถวิกตอเรียแห่งสหราชอาณาจักรได้จัดส่งเครื่องผลิตเหรียญกษาปณ์ขนาดเล็กเข้ามาถวายเป็นราชบรรณาการ  พระบาทสมเด็จพระจอมเกล้าเจ้าอยู่หัวจึงโปรดเกล้าฯ ให้จัดทำเหรียญกษาปณ์จากเครื่องจักรขึ้นเป็นครั้งแรก  เรียกกันว่า “เหรียญบรรณาการ”  แต่เนื่องจากเครื่องจักรมีขนาดเล็กผลิตเหรียญได้เพียงวันละเล็กน้อย จึงโปรดให้เลิกใช้ในที่สุด  ประกอบกับได้รับเครื่องผลิตเหรียญกษาปณ์แรงดันไอน้ำมาใหม่ จึงโปรดให้สร้างโรงงานผลิตเหรียญกษาปณ์ขึ้นที่หน้าพระคลังมหาสมบัติ ในพระบรมมหาราชวัง  พระราชทานนามว่า “โรงกระสาปน์สิทธิการ” เงินเหรียญชุดแรกที่ผลิตจากเครื่องจักรนี้ มีลักษณะคล้ายกับเหรียญชุดบรรณาการและให้ใช้ควบคู่ไปกับพดด้วง แต่ห้ามไม่ให้ผลิตพดด้วงเพิ่มขึ้นอีก
นอกจากนั้นในสมัยนี้ยังได้มีการผลิตเหรียญกษาปณ์ที่ระลึกขึ้นเป็นครั้งแรก คือ เหรียญกษาปณ์ที่ระลึกตรามหามงกุฎ - กรุงสยาม หรือที่นิยมเรียกว่า “เหรียญแต้เม้ง” เพื่อเป็นที่ระลึกในงานพระราชพิธีเฉลิมพระชนมพรรษา พระบาทสมเด็จพระจอมเกล้าเจ้าอยู่หัว พระชนมายุครบ 5 รอบ เมื่อ พ.ศ. 2407 มี 2 ชนิด คือ ชนิดทองคำ ราคา 4 บาท และชนิดเงิน ราคา 4 บาท
ส่วนการทำสนธิสัญญาเบาว์ริงส่งผลให้มีเงินต่างประเทศเข้ามาแพร่หลายในประเทศไทยมาก พอรัฐบาลให้ราษฎรใช้เงินเหรียญ ต่างก็เอาเงินบาทไปซ่อนไม่ยอมเอามาเสียภาษี ส่งผลให้เกิดการตัดขัดทางการค้าในช่วง พ.ศ. 2399-2400 รัฐบาลให้ช่างไปช่วยกงสุลอังกฤษและสหรัฐอเมริกาผลิตเงินเหรียญ ไม่พอผลิตเงินบาท จึงให้คณะทูตที่เดินทางไปเจริญสัมพันธไมตรีซื้อเครื่องจักรทำเงินเหรียญมาด้วย พอติดตั้งแล้วก็ผลิตเงินแบบเงินเหรียญ เรียกว่า "เงินแป" เงินแปมีตั้งแต่บาทหนึ่ง สองสลึง สลึงและเฟื้อง มีตราหน้าหนึ่งรูปพระมหาพิไชยมงกุฎอยู่กล้าง มีฉัตรอยู่สองข้าง มีกิ่งไม้เป็นเปลวแทกรอยู่ในท้องลาย อีกหน้าหนึ่งมีรูปจักร ใจกลางมีรูปช้าง รอบวงจักรชั้นนอกมีดาวแสดงมูลค่าของเงิน นอกจากนี้ยังผลิตเงินออกมาอีกแบบหนึ่ง ทำจากทองคำ มีราคาสิบสลึง ต่อมาก็ได้ผลิตเงินทำจากทองแดงออกมาอีกสองชนิด คือ ซีก และเสี้ยว
สมัยรัชกาลที่ 5
ในรัชสมัยพระบาทสมเด็จพระจุลจอมเกล้าเจ้าอยู่หัว ระยะแรกได้มีการผลิตเหรียญดีบุกโสฬสออกใช้ในรัชกาล ด้านหน้าเป็นตราพระเกี้ยวหรือเรียกอีกอย่างหนึ่งว่าตราพระจุลมงกุฎ  อันเป็นตราประจำรัชกาลของพระองค์  ด้านหลังเป็นรูปช้างในวงจักร
ในปี พ.ศ. 2418 ได้โปรดให้สร้างโรงกษาปณ์แห่งใหม่ขึ้น พร้อมทั้งติดตั้งเครื่องจักรใหม่ที่มีกำลังผลิตและประสิทธิภาพสูงกว่าเดิม และได้เริ่มผลิตเหรียญเงิน ตราพระบรมรูป- ตราอาร์ม (ตราแผ่นดิน) ซึ่งนับเป็นเหรียญรุ่นแรกที่มีพระบรมรูปพระมหากษัตริย์บนหน้าเหรียญตามแบบสากลนิยมและได้ถือปฏิบัติมาจนถึงรัชกาลปัจจุบัน
นอกจากนั้นยังทรงปฏิรูประบบเงินตราครั้งสำคัญอีกครั้งหนึ่ง โดยมีการปรับเปลี่ยนหน่วยเงินตราของไทยที่มีมาแต่เดิมจากหน่วยเรียกตามน้ำหนัก ได้แก่ ทศ พิศ พัดดึงส์ ชั่ง ตำลึง บาท สลึง เฟื้อง ไพ ซีก เสี้ยว อัฐ และโสฬส ซึ่งเป็นระบบที่ยากต่อการคำนวณและการจัดทำบัญชี  ด้วยการนำเอาระบบทศนิยมตามแบบสากลมาใช้  คือหน่วยเงินบาท  และสตางค์  อันเป็นมาตราเงินตราไทยมาจนถึงทุกวันนี้ สำหรับเงินพดด้วงซึ่งได้หยุดผลิตตั้งแต่ในรัชสมัยพระบาทสมเด็จพระจอมเกล้าเจ้าอยู่หัวเป็นต้นมา แต่ยังไม่มีการประกาศยกเลิกใช้อย่างเป็นทางการ ในรัชสมัยพระบาทสมเด็จพระจุลจอมเกล้าเจ้าอยู่หัวได้มีการผลิตเงินพดด้วงขึ้นอีก 2 ครั้ง ครั้งที่ 1 เพื่อเป็นที่ระลึกในงานพระราชพิธีศพพระองค์หญิงเจริญกมลศุขสวัสดิ์ พระราชธิดาองค์สุดท้ายในพระบาทสมเด็จพระจอมเกล้าเจ้าอยู่หัว ครั้งที่ 2 เนื่องในการบำเพ็ญพระราชกุศลถวายสมเด็จพระเทพสิรินทรามาตย์ พระบรมราชชนนี และในวันที่ 28 ตุลาคม 2447 ได้มีการประกาศยกเลิกการใช้พดด้วงทุกชนิดราคา หลังจากที่ได้ใช้มาเป็นเวลานานกว่า 6 ศตวรรษ  ซึ่งนับว่าเป็นยุคสิ้นสุดของเงินพดด้วงอย่างแท้จริง ต่อมาพระบาทสมเด็จพระจุลจอมเกล้าเจ้าอยู่หัว ได้โปรดให้โรงกษาปณ์ปารีส ผลิตเหรียญตราพระบรมรูป-ไอราพต เพื่อนำออกใช้หมุนเวียนแทนเงินตรารุ่นเก่า แต่ยังไม่ทันออกใช้พระองค์ได้เสด็จสวรรคตเสียก่อน พระบาทสมเด็จพระมงกุฎเกล้าเจ้าอยู่หัวจึงทรงพระกรุณาโปรดเกล้าฯ พระราชทานเป็นที่ระลึกในงานพระเมรุพระบรมศพพระบาทสมเด็จพระจุลจอมเกล้าเจ้าอยู่หัว ซึ่งต่อมาเหรียญดังกล่าวได้รับความนิยมในหมู่ประชาชนอย่างมาก และนิยมเรียกว่า “เหรียญหนวด”
สมัยรัชกาลที่ 6 - 8
ในสมัยรัชกาลที่ 6 - 8 เป็นช่วงที่ภาวะเศรษฐกิจตกต่ำ อันเป็นผลมาจากสงครามโลกครั้งที่หนึ่งและสงครามโลกครั้งที่สอง นอกจากนั้นยังเป็นช่วงของการเปลี่ยนแปลงการปกครองครั้งสำคัญของประเทศไทย สมัยพระบาทสมเด็จพระมงกุฎเกล้าเจ้าอยู่หัว เงินตราที่ใช้ในช่วงต้นรัชกาลยังคงเป็นเหรียญกษาปณ์ที่ผลิตตั้งแต่สมัยพระบาทสมเด็จพระจุลจอมเกล้าเจ้าอยู่หัว ต่อมาจึงทรงให้กรมกระสาปน์สิทธิการผลิตเหรียญกษาปณ์ชนิดเงินราคาหนึ่งบาท ด้านหน้าเป็นพระบรมรูปพระบาทสมเด็จพระมงกุฎเกล้าเจ้าอยู่หัว ด้านหลังเป็นรูปไอราพตออกใช้หมุนเวียน
รัชสมัยพระบาทสมเด็จพระปกเกล้าเจ้าอยู่หัวมีการผลิตเหรียญประจำรัชกาลออกใช้ เป็นเหรียญกษาปณ์เงินพระบรมรูป ชนิดราคา  50 สตางค์ และ 25 สตางค์ ในสมัยพระบาทสมเด็จพระเจ้าอยู่หัวอานันทมหิดล ได้มีการผลิตเหรียญชนิดราคา 50 สตางค์ 25 สตางค์ 10 สตางค์ และ 5 สตางค์ ออกใช้หมุนเวียนในรัชกาล  2 รุ่น รุ่นแรกมีพระบรมรูปขณะทรงพระเยาว์ประทับด้านหน้า ส่วนด้านหลังเป็นพระครุฑพ่าห์ รุ่นที่สองมีลักษณะด้านหน้าและด้านหลังเหมือนกับรุ่นแรก แต่พระบรมรูปพระบาทสมเด็จพระเจ้าอยู่หัวอานันทมหิดลเปลี่ยนเป็นพระบรมรูปเมื่อครั้งเจริญพระชนมพรรษา
สมัยรัชกาลที่ 9
และในปี พ.ศ. 2529 ได้มีการปรับเปลี่ยนการผลิตเหรียญกษาปณ์หมุนเวียนครั้งใหญ่ทุกชนิดราคา ทั้งส่วนผสม ขนาด และรูปแบบ รวมทั้งได้กำหนดให้มีการผลิตเหรียญกษาปณ์หมุนเวียนชนิดราคา 10 บาท และ 10 สตางค์ ขึ้นเป็นครั้งแรก ทำให้เหรียญกษาปณ์หมุนเวียนที่นำออกใช้มี 8 ชนิดราคา ได้แก่ ชนิดราคา 10  บาท 5 บาท  1 บาท 50 สตางค์ 25 สตางค์ 10 สตางค์ 5 สตางค์ และ 1 สตางค์ และในปี พ.ศ. 2548 ได้มีการผลิตเหรียญกษาปณ์หมุนเวียน ชนิดราคา 2 บาท ออกใช้เพิ่มขึ้นอีก 1 ชนิดราคา ทำให้เหรียญกษาปณ์หมุนเวียนที่ออกใช้ในปัจจุบันมี 9 ชนิดราคาด้วยกัน แต่เหรียญกษาปณ์ชนิดราคา 1 สตางค์ 5 สตางค์ 10 สตางค์ ไม่ได้นำออกใช้หมุนเวียนในชีวิตประจำวัน หากแต่ผลิตขึ้นเพื่อใช้ในระบบบัญชีเท่านั้น
นอกจากนั้นยังมีการจัดทำเหรียญกษาปณ์ที่ระลึกขึ้นในโอกาสและเหตุการณ์สำคัญ ๆ โดยมีสภาพเป็นเงินตราสามารถชำระหนี้ได้ตามกฎหมายตามราคาที่ปรากฏบนหน้าเหรียญ โดยเหรียญกษาปณ์ที่ระลึกที่ผลิตเป็นเหรียญแรกในรัชสมัยนี้  คือ เหรียญกษาปณ์ที่ระลึกเสด็จนิวัตพระนคร ซึ่งผลิตขึ้นในปี พ.ศ. 2504 ในวโรกาสที่พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ เสด็จนิวัตพระนครหลังจากเสด็จพระราชดำเนินเยือนสหรัฐอเมริกา อังกฤษ และประเทศในภาคพื้นยุโรป เป็นเหรียญชนิดนิกเกิล ราคา 1 บาท มีลวดลายด้านหน้าเป็นพระบรมรูปพระบาทสมเด็จพระเจ้าอยู่หัวภูมิพลอดุลยเดช  และพระบรมรูปสมเด็จพระนางเจ้าฯ พระบรมราชินีนาถ ซึ่งนับเป็นเหรียญแรกที่ปรากฏพระรูปเจ้านายฝ่ายหญิงบนเหรียญกษาปณ์ไทย ส่วนด้านหลังมีตราอาร์มและข้อความบอกราคา
และในปี พ.ศ. 2549 ซึ่งนับเป็นปีแห่งการครองสิริราชสมบัติครบ 60 ปี ของพระบาทสมเด็จพระเจ้าอยู่หัวภูมิพลอดุลยเดช เพื่อเป็นการเฉลิมฉลองในวโรกาสดังกล่าว กรมธนารักษ์ได้มีการผลิตเหรียญประเภทขัดเงาและลงสีขึ้นเป็นครั้งแรก โดยได้สั่งผลิตเหรียญที่ใช้เทคนิคการพิมพ์สีลงบนโลหะเงินบริสุทธิ์จากโรงกษาปณ์เพิร์ท ประเทศออสเตรเลีย ในการผลิตเหรียญกษาปณ์ที่ระลึกเฉลิมพระเกียรติพระบาทสมเด็จพระปรมินทรมหาภูมิพลอดุลยเดช  เนื่องในโอกาสที่สำนักงานโครงการพัฒนาแห่งสหประชาชาติทูลเกล้าทูลกระหม่อมถวายรางวัลความสำเร็จสูงสุดด้านการพัฒนามนุษย์ ซึ่งนับเป็นนวัตกรรมใหม่ของการผลิตเหรียญกษาปณ์ไทย
วัดท่าเรือ (จังหวัดปราจีนบุรี)
วัดท่าเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไม้เค็ด อำเภอเมืองปราจีนบุรี จังหวัดปราจีนบุรี มีที่ดินตั้งวัดเนื้อที่ 6 ไร่ 1 งาน 4 ตารางวา ปัจจุบัน พระอธิการมงคล เขมงฺกโร ดำรงตำแหน่งเจ้าอาวาส
วัดท่าเรือ หรือป้ายวัดเขียนว่า วัดท่าเรือล่างเจริญผล ตั้งเมื่อวันที่ 15 เมษายน พ.ศ. 2471 ที่ตั้งวัดแต่เดิมเป็นที่สาธารณะ ต่อมานายหลงกับนางสมเกียรติ เป็นผู้มีจิตศรัทธาถวายที่ดินประมาณ 16 ไร่ เพื่อสร้างวัด โดยได้ชักชวนชาวบ้านร่วมกันสร้างวัด มีนายอัน ทวียศ นางสวาสดิ์ นายน้อย นายตี่ เป็นผู้นำในการก่อสร้าง ในสมัยปัจจุบันมีนายเหมือน ธรรมวงษา นายล้อม ขยันงาน และนายเชิด ภักดีได้ช่วยกันดูแลบำรุงรักษาวัด วัดได้รับพระราชทานวิสุงคามสีมา เมื่อวันที่ 20 เมษายน พ.ศ. 2482 เขตวิสุงคามสีมา กว้าง 8 เมตร ยาว 14 เมตร วัดได้รับพระราชทานวิสุงคามสีมาครั้งหลังเมื่อวันที่ 18 ธันวาคม พ.ศ. 2544
เฟรนส์ (เพลงมาร์ชแมลโล และแอนน์-มารี)
เฟรนส์ (Friends) เป็นเพลงของโปรดิวเซอร์เพลงชาวอเมริกันมาร์ชแมลโล และนักร้องชาวอังกฤษแอนน์-มารี ผลิตโดย มาร์ชแมลโล และประพันธ์คำร้องโดย แอนน์-มารี และนาตาลี ดันน์ ออกจำหน่ายโดย Joytime Collective และ Asylum Records ในวันที่ 9 กุมภาพันธ์ ค.ศ. 2018 ในซิงเกิลที่ 5 จากอัลบั้มเปิดตัวของแอนน์-มารี Speak Your Mind (2018)
กระเพาะอาหาร
กระเพาะอาหาร เป็นอวัยวะของทางเดินอาหารที่เกี่ยวข้องกับกระบวนการย่อยอาหารที่ผ่านการเคี้ยวภายในช่องปากมาแล้ว กระเพาะอาหารยังเป็นอวัยวะที่มีสภาพแวดล้อมเป็นกรด โดยมักจะมีค่าพีเอชอยู่ที่ประมาณ 1-4 โดยขึ้นกับอาหารที่รับประทานและปัจจัยอื่น ๆ นอกจากนี้ในกระเพาะอาหารยังมีการสร้างเอนไซม์เพื่อช่วยในการย่อยอาหารอีกด้วย ในศัพท์ทางการแพทย์จะเรียกโครงสร้างที่เกี่ยวกับกระเพาะอาหารโดยขึ้นต้นด้วยคำว่า gastro- และ gastric ซึ่งเป็นคำในภาษาละตินที่หมายถึงกระเพาะอาหาร
หน้าที่การทำงาน
หน้าที่หลักของกระเพาะอาหารคือการย่อยสลายสารอาหารโมเลกุลใหญ่ให้เล็กลงโดยอาศัยการทำงานของกรดเกลือ (hydrochloric acid) เพื่อให้ง่ายต่อการดูดซึมที่ลำไส้เล็ก นอกจากนี้กระเพาะอาหารยังมีหน้าที่ผลิตเอนไซม์ที่ใช้ในการย่อยโปรตีน คือเอนไซม์เพปซิน โดยในช่วงแรก เอนไซม์นี้จะถูกผลิตออกมาในรูปของเพปซิโนเจน (pepsinogen) ที่ยังไม่สามารถทำงานได้ในการย่อย แต่จะถูกเปลี่ยนเป็นเพปซินเมื่ออยู่ในสภาวะที่เป็นกรดภายในกระเพาะอาหาร นอกจากนี้แล้ว กระเพาะอาหารยังทำหน้าที่ในการดูดซึมน้ำ ไอออนต่าง ๆ รวมทั้งแอลกอฮอล์ แอสไพริน และกาเฟอีนอีกด้วย อย่างไรก็ตาม หน้าที่ของกระเพาะอาหารที่จำเป็นต่อการดำรงชีวิตคือการผลิตสารที่เรียกว่า อินทรินซิค แฟคเตอร์ (intrinsic factor) ซึ่งเป็นสารที่จำเป็นในการดูดซึมวิตามิน บี12
กายวิภาคศาสตร์
กระเพาะอาหารวางตัวอยู่ทางด้านซ้ายของช่องท้อง โดยอยู่ระหว่างหลอดอาหารและลำไส้เล็กตอนต้น และมีบางส่วนที่สัมผัสกับกะบังลม และมีตับอ่อนวางอยู่ใต้กระเพาะอาหารด้วย ที่ส่วนโค้งใหญ่ (greater curvature) ของกระเพาะอาหารยังมีเยื่อโอเมนตัมใหญ่ (greater omentum) ห้อยลงมาคลุมอวัยวะอื่น ๆ ในช่องท้องอีกด้วย ที่บริเวณติดต่อกับหลอดอาหารและลำไส้เล็กตอนต้น จะมีกล้ามเนื้อหูรูดที่ควบคุมการเข้าออกของสารภายในกระเพาะอาหาร ซึ่งได้แก่กล้ามเนื้อหูรูดหลอดอาหาร (esophageal หรือ cardiac sphincter) ซึ่งแบ่งระหว่างหลอดอาหารกับกระเพาะอาหาร และกล้ามเนื้อหูรูดไพลอริค (pyloric sphincter) ซึ่งแบ่งระหว่างกระเพาะอาหารกับลำไส้เล็กตอนต้น
ส่วนของกระเพาะอาหาร
กระเพาะอาหารจะถูกแบ่งออกเป็นสี่ส่วน ซึ่งจะมีโครงสร้างในระดับเนื้อเยื่อที่แตกต่างกัน ได้แก่
จุลกายวิภาคศาสตร์
โครงสร้างในระดับเนื้อเยื่อของกระเพาะอาหารโดยทั่วไปจะคล้ายกับส่วนอื่น ๆ ของทางเดินอาหาร แต่จะมีการปรับเปลี่ยนไปสำหรับการหลั่งกรดและเอนไซม์ ชั้นต่าง ๆ ของกระเพาะอาหารจากในสุดออกมานอกสุด ได้แก่
โรคที่เกี่ยวกับกระเพาะอาหาร
กระเพาะอาหารสามารถเกิดการติดเชื้อได้ ซึ่งจะทำให้เกิดภาวะกระเพาะอาหารอักเสบ (gastritis) แผลในกระเพาะอาหาร (gastric ulcer) รวมทั้งมะเร็งกระเพาะอาหาร (stomach cancer) ซึ่งการติดเชื้อในกระเพาะอาหารมักเกิดจากแบคทีเรีย เฮลิโคแบคเตอร์ ไพโลไร (Helicobacter pylori) นอกจากนี้ การหลั่งกรดที่มากเกินไปในกระเพาะอาหารก็ทำให้เกิดแผลในกระเพาะอาหารเช่นกัน แผลในกระเพาะอาหารที่เกิดขึ้นเรื้อรังอาจนำไปสู่ภาวะกระเพาะทะลุได้อีกด้วย
มหาโจฬมนเทียร
หมู่มหาโจฬมนเทียร (महाचोळमन्दिराणि มหาโจฬมนฺทิราณิ) เป็นแหล่งมรดกโลกโดยยูเนสโก ประกอบด้วยเทวสถานฮินดูที่สร้างขึ้นในสมัยจักรวรรดิโจฬะ ปัจจุบันอยู่ในพื้นที่รัฐทมิฬนาฑู เทวสถานเหล่านี้สร้างขึ้นระหว่างศตวรรษที่ 11 ถึง 12 ประกอบไปด้วยหมู่มนเทียรสามหมู่ คือ พฤหทีสวรมนเทียร ตันชาวุร, พฤหทีสวรมนเทียร คงไคโกนฑะ โจฬปุรัม, ไอรวเตสวรมนเทียร ทรสุรัม
เมฆมาเจลลัน
เมฆมาเจลลันทั้งสองแห่ง เป็นดาราจักรแคระชนิดไร้รูปแบบ และเป็นดาราจักรสมาชิกอยู่ในกลุ่มท้องถิ่น ครั้งหนึ่งเคยเชื่อกันว่าดาราจักรทั้งสองนี้โคจรอยู่รอบ ๆ ทางช้างเผือกของเรา แต่งานวิจัยยุคใหม่ชี้ให้เห็นว่าไม่ได้เป็นเช่นนั้น
ประวัติ
เมฆมาเจลลันเป็นที่รู้จักกันมานานแล้วตั้งแต่ยุคโบราณในตะวันออกกลาง การอ้างอิงถึงเมฆมาเจลลันใหญ่ครั้งแรกทำโดยนักดาราศาสตร์ชาวเปอร์เซียชื่อ อัล ซูฟี ในหนังสือ Book of Fixed Star ที่เขาเขียนในปี ค.ศ. 964 เรียกดาราจักรนี้ว่า Al Bakr ซึ่งหมายถึง "แกะแห่งอาหรับใต้" ทั้งยังระบุด้วยว่าทางตอนเหนือของคาบสมุทรอาหรับกับในแบกแดดไม่สามารถมองเห็นดาราจักรนี้ แต่จะมองเห็นได้จากช่องแคบบับเอลมันเดบที่ละติจูด 12°15' เหนือ
ในยุโรป คณะสำรวจของเฟอร์ดินานด์ มาเจลลัน เป็นผู้แรกที่สังเกตเห็นเมฆนี้ในระหว่างการแล่นเรือรอบโลกระหว่างปี ค.ศ. 1519-1522 โดยมีการบันทึกไว้โดยอันโตนีโอ ปีกาเฟตตา อย่างไรก็ดีการเรียกชื่อเมฆเหล่านี้ตามนามสกุลของมาเจลลันยังไม่เป็นที่แพร่หลายนักจนเวลาผ่านไปอีกนาน ในรายการดวงดาว Uranometria ของไบเออร์ นักดาราศาสตร์ชาวเยอรมันเรียกเมฆทั้งสองนี้ว่า "นูเบคูลาใหญ่" (Nubecula Major) และ "นูเบคูลาเล็ก" (Nubecula Minor) แม้ในแผนที่ดาวฉบับปี ค.ศ. 1756 ของลาซายล์ นักดาราศาสตร์ชาวฝรั่งเศส เมฆทั้งสองนี้ก็ยังมีชื่อว่า "Le Grand Nuage" กับ "Le Petit Nuage" (ภาษาฝรั่งเศส มีความหมายว่า "เมฆใหญ่" และ "เมฆเล็ก" ตามลำดับ)
ศาสตราคู่กู้แผ่นดิน
ในรูปแบบของการดำเนินเรื่องนั้น มีความโดดเด่นเป็นอย่างมากเพราะเป็นการนำเอาเรื่องราวในรูปแบบของเทพนิยาย ตำนาน มาผสมผสานกับลีลาการเขียนสำนวนกำลังภายใน และการบรรยายฉากสู้รบ การใช้พลังที่แปลกใหม่ และอาวุธแบบแฟนตาซี นับว่าเป็นนวนิยายมหากาพย์แนวใหม่ และใช้ภาษาในการเขียนที่เหมาะสม แฝงด้วยแง่คิดที่ ด้วยความลงตัวและเป็นผลงานที่ได้การตอบรับจากผู้อ่านเป็นอย่างดี  สำนักพิมพ์ โมโนโพเอท จึงได้นำไปตีพิมพ์ ครั้งแรก ในปี 2551 และนับเป็นเรื่องแรกที่ มือเดียวค้ำฟ้า เขียน ซึ่งหลังเขียนเรื่องนี้เสร็จ ก็เขียนเรื่อง  หนึ่งเดียวใต้หล้า
เค้าโครงเรื่อง
โครงเรื่องหลักของนวนิยายชุดนี้เกิดขึ้นในดินแดนที่เรียกว่า El จะนับว่าเป็นโลกหลังยุคปัจจุบันไปอีกก็ว่าได้ ดำเนินเรื่องเกี่ยวข้องกับการต่อสู้ด้วยศาสตร์แห่งเอลล์ ซันซิน รูนนิคและอาวุธในตำนานทั้งสอง ในการทำสงครามแบ่งแยกดินแดน ดังคำกล่าวในเรื่องที่ว่า หากผู้ใดครองสองศาสตรา ผู้นั้นจะมีอำนาจครองแผ่นดิน
เนื้อเรื่องย่อ
25 ปีหลังสงครามเจนีสสิ้นสุดลง เวลาก็ผ่านไปด้วยความสงบร่มเย็น ลูทและ บลูเป็นเพื่อนร่วมอาจารย์ กลับต้องมาพัวพันกับเหตการณ์ปฏิวัติครั้งใหญ่ ด้วยพรสวรรค์ของเด็กหนุ่มทั้งสอง จึงต้องเผชิญความท้าทายจากโลกภายนอก เกิดการต่อสู้อย่างหลีกเลี่ยงมิได้นับครั้งไม่ถ้วน ทำให้พัฒนาตนเองสู่สุดยอดวิชาต่อสู้
ข้อมูลเพื่มเติม
http://my.dek-d.com/eva00r/story/view.php?id=286564
เขตสหพันธ์ไซบีเรีย
เขตสหพันธ์ไซบีเรีย (Сиби́рский федера́льный о́круг; Siberian Federal District) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่รวมทั้งหมด 5114800 km2 และมีประชากรทั้งหมด 19,256,426 คน (ร้อยละ 72.0 อาศัยอยู่ในเขตเมือง)
โรงเรียนเอ็นคอนเส็ปท์ อี แอคเคเดมี่
โรงเรียนเอ็นคอนเส็ปท์ อี แอคเคเดมี่ เป็นโรงเรียนเอกชน สอนภาษาอังกฤษ สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ สำนักงานใหญ่ตั้งอยู่ที่ อาคาร LearnBalance 2991/26 ซ.ลาดพร้าว 101/3 ถ.ลาดพร้าว แขวงคลองจั่น เขตบางกะปิ กรุงเทพฯ 10240 ก่อตั้งโดยนายธเนศ เอื้ออภิธร และนางสาวอริสรา ธนาปกิจ เมื่อเดือนมีนาคม พ.ศ. 2538 ปัจจุบันมีนายแพทย์ธรรมศักดิ์  เอื้ออภิธร เป็นผู้จัดการทั่วไป
ปัจจุบันโรงเรียนมีสาขาทั้งสิ้น 38 แห่งทั่วประเทศ ได้รับการประเมินจากสำนักงานคณะกรรมการส่งเสริมการศึกษาเอกชน ให้รับรางวัลโรงเรียนที่มีระบบการประกันคุณภาพภายในอยู่ในระดับดีเด่น ประจำปี พ.ศ. 2552 จนถึงปัจจุบัน (พ.ศ. 2558)
ยุคแรก พ.ศ. 2538-2542
โรงเรียนสอนภาษาอังกฤษเอ็นคอนเส็ปท์ อี แอคเคเดมี่ (Enconcept E-Academy) ก่อตั้งขึ้นในเดือนมีนาคม พ.ศ. 2538 ในซอยวัดไผ่ตัน เขตพญาไท กรุงเทพมหานคร โดยเริ่มต้นจากการสอนกวดวิชาและแนะแนวนักเรียนระดับมัธยมศึกษาในหลากหลายวิชา อาทิ ภาษาอังกฤษ ฝรั่งเศส สังคมศึกษา ภาษาไทย คณิตศาสตร์ ฯลฯ แรกเริ่มมีนักเรียนเพียง 7 คน เพิ่มเป็น 40 จนถึง 400 คน  ต่อมาเน้นสอนเฉพาะวิชาภาษาอังกฤษ โดยมีนางสาวอริสรา ธนาปกิจ หรือ “ครูพี่แนน” เป็นครูหรือติวเตอร์หลัก
หลังจากที่นำเพลงแนว Memolody มาใช้ในการเรียนการสอนแล้ว จำนวนนักเรียนได้เพิ่มขึ้นอย่างรวดเร็วจาก 400 คนเป็น 2,000 คน ในเวลาเพียง 2 ปี
ในยุคนี้ โรงเรียนสอนภาษาอังกฤษเอ็นคอนเส็ปท์ อี แอคเคเดมี่ ยังได้พัฒนาสื่อการสอนใหม่ จากเดิมโรงเรียนกวดวิชาส่วนใหญ่ใช้ชีทโรเนียว ถ่ายเอกสาร แต่เอ็นคอนเส็ปท์แจกสื่อการสอนที่พิมพ์ด้วยระบบออฟเซ็ต มีการออกแบบรูปเล่มสวยงาม  มีฝ่ายวิชาการและฝ่ายออกแบบสร้างสรรค์รับผิดชอบการผลิตสื่อการสอน  โดยบางเล่มลงทุนพิมพ์สีพิเศษเพื่อใช้ร่วมกับ magic filter หรือแผ่นกรองสีซึ่งอาศัยหลัก Stereogram ปิดคำศัพท์ภาษาอังกฤษ  ปัจจุบัน เอ็นคอนเส็ปท์มีหนังสือวิชาการภาษาอังกฤษประมาณ 200 เล่ม
ยุคที่สอง พ.ศ. 2543-2550
ในการบริหารจัดการเรียนการสอนโรงเรียนสาขานั้น โรงเรียนได้ใช้วิธีการอัดวิดีโอเทปการสอนส่งไปยังสาขาต่างๆ เช่นเดียวกับโรงเรียนกวดวิชาอื่นๆ ที่มีสาขา ควบคู่กับการสอนสดเป็นบางครั้ง  ในปี 2546 เป็นโรงเรียนกวดวิชาแห่งแรกที่เริ่มใช้ระบบการบันทึกเป็นแบบ MPEG2 (Super VCD) ที่ให้ภาพและเสียงดีกว่าระบบ VHS
ต่อมาในปี 2547 โรงเรียนได้ปรับปรุงห้องเรียนใหม่ ด้วยแนวคิดที่จะทำให้เกิดสาระและบันเทิงรวมกันอย่างกลมกลืน พัฒนาระบบการบันทึกการเรียนการสอนด้วย DVD พร้อมทั้งติดตั้ง Smart Board หรือกระดานอัจฉริยะ เพิ่มประสิทธิภาพในการเรียนรู้ เพราะสามารถนำไฟล์ดิจิทัลรูปแบบต่างๆ มาใช้เป็นสื่อการเรียนการสอนได้
ส่วนการพัฒนาระบบงานรองรับการขยายสาขานั้น โรงเรียนได้พัฒนาระบบคอลเซ็นเตอร์, ระบบ learning on demand, ลงทุนติดตั้งเซิร์ฟเวอร์, ระบบลงทะเบียนเรียน และระบบการรับ-จ่ายเงิน เป็นต้น
พอถึงปี 2549 ได้ขยายสาขาไปยัง 19 จังหวัด รวมทั้งสิ้น 26 สาขา ในปีเดียวกันนี้เอง ริเริ่มนำระบบ E-Live มาใช้ในการเรียนการสอน โดยถ่ายทอดสดผ่านดาวเทียมไปยังทุกสาขาทั่วประเทศ และพัฒนาระบบการตอบคำถามผ่าน SMS, Call Center, Web site และ E-mail นอกจากนั้นยังได้ริเริ่มนำ Boost Back-up บูสเตอร์พิเศษ สำหรับฝึกฝนให้ใช้ภาษาอังกฤษได้จริง เพื่อฟังและออกเสียงได้เหมือนเจ้าของภาษาอย่างประหยัดเวลามานำเสนอในรูปแบบ CD Multimedia
จนถึงปัจจุบัน (ปี 2558) โรงเรียนสอนภาษาอังกฤษเอ็นคอนเส็ปท์ อี แอคเคเดมี่ มีจำนวนสาขาเพิ่มขึ้นเป็น 35 สาขา ดังนี้
ยุคที่สาม (พ.ศ. 2551 - ปัจจุบัน)
ในปี 2551 โรงเรียนสอนภาษาอังกฤษเอ็นคอนเส็ปท์ อี แอคเคเดมี่ ได้ลงทุนถึง 25 ล้านบาท สร้างนวัตกรรมเทคโนโลยีทางการศึกษา คือ S.E.L.F. (Student Extensive Learning Fitness) เป็นระบบสื่ออัจฉริยะเพื่อการเรียนรู้ภาษาอังกฤษนอกห้องเรียน  โดยมีโปรแกรมช่วยแปลศัพท์ภาษาอังกฤษทั้งบทความ ช่วยอ่านออกเสียงบทความนั้นๆ ด้วยสำเนียงภาษาอังกฤษที่แตกต่างกันไป โดย S.E.L.F ยังช่วยขยายฐานความรู้ทักษะด้านฟัง พูด อ่าน เขียน ให้ผู้เรียนได้ฝึกฝนทั้งเชิงกว้างและเชิงลึก และยังมีโปรแกรม “ชั้นเรียนเสมือน” ที่นำบรรยากาศการเรียนการสอนสดทุกครั้งมาให้นักเรียนทบทวน  มีโปรแกรม “โค้ชฉัน” (My Coach) ซึ่งออนไลน์ผู้เรียนกับผู้สอนตลอด 24 ชั่วโมง มีโปรแกรมการวัดระดับความเก่งทางภาษาอังกฤษที่ช่วยให้ผู้เรียนรู้ระดับของตนเองเมื่อเปรียบเทียบกับกลุ่มต่างๆ เป็นต้น
ในปี 2552 กระทรวงศึกษาธิการสั่งปิดโรงเรียนกวดวิชาชั่วคราวเพื่อป้องกันการระบาดของไข้หวัด 2009 แต่โรงเรียนสามารถบรรเทาผลกระทบที่เกิดขึ้นกับนักเรียนได้ โดยใช้โปรแกรม S.E.L.F. เป็นสื่อสอนเสริมให้กับนักเรียน ด้วยการเปิดออนไลน์ทางอินเทอร์เน็ตให้นักเรียนสามารถเรียนได้จากที่บ้าน  และได้พัฒนาเทคโนโลยีดังกล่าวอย่างต่อเนื่องจนกระทั่งสามารถเปิดหลักสูตร integrated TOEFL iBT Online ให้นักเรียนสามารถเรียนเนื้อหา Online ผ่านระบบที่มีคุณภาพ คมชัดทั้งภาพ และเสียงจากที่บ้านได้
สีประจำโรงเรียน
สีน้ำเงิน หมายถึงความเป็นสถาบัน ความสำเร็จ และความมุ่งมั่นอย่างเต็มที่ สะท้อนถึงปรัชญาของโรงเรียนที่ว่า English to the Max หรือ "ภาษาอังกฤษเข้มเต็มพิกัด"
ทำเนียบผู้บริหารโรงเรียน
นายธเนศ เอื้ออภิธร
นายธานินทร์ เอื้ออภิธร
นายแพทย์ธรรมศักดิ์ เอื้ออภิธร
นางสาวอริสรา ธนาปกิจ
มาตรฐานคุณภาพของโรงเรียน
โรงเรียนสอนภาษาอังกฤษเอ็นคอนเส็ปท์ อี แอคเคเดมี่ เป็นโรงเรียนเอกชนนอกระบบ ประเภทโรงเรียนกวดวิชา อยู่ภายใต้การส่งเสริม สนับสนุน พัฒนาและยกระดับคุณภาพการจัดการศึกษาของสำนักงานคณะกรรมการส่งเสริมการศึกษาเอกชน (สช.) ในปี 2552 สช. ได้มอบรางวัลโรงเรียนที่มีระบบการประกันคุณภาพภายในอยู่ในระดับดีเด่น อย่างต่อเนื่องจนถึงปัจจุบัน (พ.ศ. 2558) ให้แก่ โรงเรียนสอนภาษาอังกฤษเอ็นคอนเส็ปท์ อี แอคเคเดมี่ เนื่องจากมีการปฏิบัติตามมาตรฐานคุณภาพภายใน ระดับดีเด่น ทั้ง 12 มาตรฐาน ดังนี้
ระบบการเรียนการสอน
โรงเรียนสอนภาษาอังกฤษเอ็นคอนเส็ปท์ อี แอคเคเดมี่ มีรูปแบบการเรียนการสอนด้วยการผสมผสาน 5 องค์ประกอบสำคัญเข้าด้วยกัน คือ
1. English Excellence : พัฒนารูปแบบการเรียนรู้เพื่อเสริมสร้างทักษะทางการเรียนรู้ภาษาอังกฤษ โดยใช้หลัก 4 ประการ ที่เรียกว่า “MagiCore” ดังนี้
1.1 Strategic Structure โครงสร้างเชิงกลยุทธ์ ทำให้รู้ส่วนประกอบต่างๆ ของประโยค ช่วยให้อ่านจับใจความได้รวดเร็วและช่วยให้เขียนประโยคได้ถูกต้องตามหลักไวยากรณ์
1.3 Memolody บทเพลงเพื่อการเรียนรู้ศัพท์ บทสนทนา และไวยากรณ์ภาษาอังกฤษ
1.4 S.E.L.F. ( Student Extensive Learning Fitness) ระบบเทคโนโลยีทางการศึกษา เพื่อการเรียนรู้และฝึกฝนทักษะภาษาอังกฤษทุกด้าน
1.5 Memologic เทคนิคจำศัพท์ด้วยภาพ สร้างภาพติดตา เปลี่ยนศัพท์ยากให้เข้าใจง่าย
2. เทคโนโลยีทางการศึกษา : โรงเรียนสอนภาษาอังกฤษเอ็นคอนเส็ปท์ อี แอคเคเดมี่ได้ประยุกต์ใช้เทคโนโลยีต่างๆ เข้ามาเพื่อเสริมสร้างให้นักเรียนทุกคนได้รับความรู้และประสบการณ์การเรียนรู้อย่างมีประสิทธิผล อาทิ กระดาน Smart Board ระบบ E-Studio การใช้ SMS เพื่อการปฏิสัมพันธ์กับติวเตอร์และโรงเรียน, ระบบ S.E.L.F. และการเรียนรู้ผ่านการออนไลน์ทางอินเทอร์เน็ต เป็นต้น
3. Edutainment : การพยายามสร้างและผสมผสานให้นักเรียนได้เรียนรู้อย่างสนุกสนาน ทั้งด้วยรูปแบบการสอนของครูและแนวทางการสอนที่นำเพลงในรูปแบบ Memolody เข้ามาใช้ในการเรียนรู้เพื่อสร้างความบันเทิงอย่างมีสาระให้กับนักเรียน รวมถึงการจัดสภาพแวดล้อมในห้องเรียนให้มีสีสันสนุกสนาน
4. Endearment : โรงเรียนสอดแทรกคุณธรรมในการสอน และจัดกิจกรรมเสริมต่าง ๆ ให้กับนักเรียน เช่น การจัดแนะแนวการศึกษา และกิจกรรมเพื่อสังคมต่างๆ
นวัตกรรมการเรียนการสอนของ Enconcept
วิวัฒนาการ การเรียนการสอนภาษาอังกฤษในสถาบันสอนภาษาจากยุค 1G สู่ยุค 6G
G1 (1st Generation) : Live teaching with simple camera recording การเรียนในยุคแรก เป็นเรื่องของการสอนสด มีครู 1 คนเข้าสอนสดให้นักเรียนในทุก class
G2 (2nd Generation) : Multimedia and High quality recording จากนั้นจึงเริ่มมีการใช้เทคโนโลยีการบันทึกเทปมาช่วยให้การเรียนสะดวกขึ้นได้รับข้อมูลภาพและเสียงที่คมชัดขึ้น
G3 (3rd Generation) : Learning on Demand System เทคโนโลยี VDO on Demand ที่ช่วยให้ผู้เรียนสามารถเลือกเรียนด้วยตัวเองได้ตามต้องการ
G4 (4th Generation) : E-Live Satellite นำเทคโนโลยีหลากรูปแบบเข้ามาผสมผสานเพื่อสร้างบรรยากาศการเรียนที่สนุก มีสีสัน เข้ากับไลฟ์สไตล์ และความสนใจของเด็กรุ่นใหม่ ด้วยประสิทธิภาพสูงสุด
G6 (6th Generation) : S.E.L.F. Revolution HD & Mobile Application X-class และการเรียนผ่าน Tablet
กิจกรรมภายในโรงเรียน
นอกจากจัดการเรียนการสอนวิชาภาษาอังกฤษแล้ว โรงเรียนสอนภาษาอังกฤษเอ็นคอนเส็ปท์ อี แอคเคเดมี่ ยังจัดกิจกรรมหลาก หลายรูปแบบให้กับนักเรียน ดังนี้
1. Think Beyond : คิดข้ามช๊อต คือกิจกรรมแนะแนวด้านการศึกษาแห่งปีที่โรงเรียนสอนภาษาอังกฤษเอ็นคอนเส็ปท์ อี แอคเคเดมี่ จัดขึ้นอย่างต่อเนื่องตั้งแต่ปี พ.ศ. 2556 โดยมีวัตถุประสงค์เพื่อแนะแนวและช่วยผู้ปกครองวางแผนการเรียนให้กับลูก ตลอดจนการนำเสนอเทรนด์ทางการศึกษาจากประเทศที่ประสบความสำเร็จด้านการจัดการการศึกษาระดับโลกเพื่อนำไปสู่การพัฒนาระบบการศึกษาไทย
2. กิจกรรม Success to the MAX เพื่อร่วมแสดงความยินดีกับนักเรียนที่มีผลการเรียนดีเลิศ และสามารถสอบเข้าในสนามสอบต่างๆ ที่มีการแข่งขันสูง อาทิ แพทย์ กสพท. เตรียมอุดมศึกษา และสนามสอบ Admission เพื่อสอบคัดเลือกเข้าศึกษาต่อในระดับมหาวิทยาลัยได้ด้วยคะแนนสูงสุดในแต่ละคณะ
3. กิจกรรมโฮมรูม (Home room) เพื่อให้นักเรียนมีโอกาสพบปะพูดคุยปรึกษาหารือกับครูหรือติวเตอร์อย่างใกล้ชิด
4. กิจกรรมแนะแนว ในแต่ละภาคการศึกษา โรงเรียนสอนภาษาอังกฤษเอ็นคอนเส็ปท์ อี แอคเคเดมี่ จะจัดกิจกรรมแนะแนวให้แก่นักเรียนเป็นประจำ โดยใช้ชื่อเรียกแตกต่างกัน เช่นในปี 2550 จัดกิจกรรม “Success Navigator” กิจกรรมแนะแนวเลือกคณะ เป็นต้น
6. กิจกรรมประกวดร้องเพลง (Enconcept Memolody Singing Contest)
7. กิจกรรมประกวดแต่งกลอนภาษาอังกฤษ
8. กิจกรรมประกวดเขียนเรียงความภาษาอังกฤษ
9. กิจกรรมปิดคอร์ส
กิจกรรมเพื่อสังคม
โรงเรียนสอนภาษาอังกฤษเอ็นคอนเส็ปท์ อี แอคเคเดมี่ จัดกิจกรรมภายนอกโรงเรียนเป็นประจำ โดยมีผู้บริหาร ครู บุคลากรของโรงเรียน ตลอดจนนักเรียนและผู้ปกครองร่วมด้วย ทั้งด้านวิชาการ ด้านการกุศล ตลอดจนการช่วยเหลือผู้ประสบความทุกข์ยากทั้งในประเทศและต่างประเทศ รวมถึงการทำกิจกรรมเพื่อสังคมร่วมกับหน่วยงานภาครัฐมากมาย อาทิ
1. โครงการ English Program for CMU (พ.ศ. 2556) เพื่อพัฒนาความรู้และทักษะทางด้านภาษาอังกฤษของนักศึกษาและบุคลากรคณะแพทยศาสตร์ มหาวิทยาลัยเชียงใหม่ (ข่าว :ประชาชาติธุรกิจ) (ข่าว :คม ชัด ลึก)
2. จัดทำหลักสูตรภาษาอังกฤษ English in Action สำหรับใช้ในโครงการเสริมทักษะภาษาอังกฤษ บัณฑิตวิชาชีพ ร่วมกับมหาวิทยาลัยเชียงใหม่ (พ.ศ. 2557) (ข่าว : บ้านเมือง) (ข่าว : ประชาชาติธุรกิจ) (ข่าว : ฐานเศรษฐกิจ)
3. โครงการ “พัฒนาการเรียนการสอนวิชาภาษาอังกฤษธุรกิจ” มหาวิทยาลัยเอเชียอาคเนย์
4. กิจกรรม Visible Love
รางวัลและเกียรติประวัติ
ได้รับรางวัลมาตรฐานคุณภาพการศึกษาระดับดีเด่น ประจำปี พ.ศ. 2552 โดยสำนักงานคณะกรรมการส่งเสริมการศึกษาเอกชน
ปราสาทฮิโรซากิ
ปราสาทฮิโรซากิ (弘前城 (Hirosaki-jō)) เป็นปราสาทญี่ปุ่น ตั้งอยู่ที่เมืองฮิโรซากิ จังหวัดอาโอโมริ ประเทศญี่ปุ่น สร้างในปี ค.ศ.1611 โดยซามูไรตระกูลสึงารุ ซึ่งเคยปกครองแคว้นฮิโรซากิในอดีต
ปาทรีซียา กัส
ปาทรีซียา กัส (Patricia Kaas ) เกิดวันที่ 5 ธันวาคม ค.ศ. 1966 ที่เขตฟอร์บัก (Forbach) จังหวัดมอแซล (Moselle) ในแคว้นลอแรน (Lorraine) ทางตะวันออกเฉียงเหนือของประเทศฝรั่งเศส เป็นทั้งนักร้องและนักแสดง เธอเป็นหนึ่งในนักร้องที่พูดภาษาฝรั่งเศสคนที่ประสบความสำเร็จมากที่สุดในโลก เพลงของเธอไม่ใช่แนวคลาสสิก แต่คล้ายการผสมผสานระหว่างป็อบ แจ็ซ บลูส์ และคาบาเรต์
ด้วยภาพลักษณ์ของอัลบั้มเปิดตัวอย่างเป็นทางการ มาดมัวแซล ช็องต์ ... (Mademoiselle chante...) ในปี 1988 ทำให้แผ่นเสียงของปาทรีซียาจำหน่ายได้มากกว่า 16 ล้านแผ่นทั่วโลก    อัลบั้มที่สาม เฌอ เตอ ดี วู (Je te dis vous) ทำให้เธอประสบความสำเร็จอย่างมากในประเทศต่าง ๆ อาทิ เยอรมนี สวิตเซอร์แลนด์ เบลเยี่ยม แคนาดา รัสเซีย ฟินแลนด์ และเกาหลี   ปาทรีซียาแทบจะออกทัวร์คอนเสิร์ตในต่างประเทศตลอดเวลา 	 ในปี 2002 เธอแสดงภาพยนตร์ที่ใช้เปิดตัวอย่างเป็นทางการในฐานะนักแสดง ชื่อ แอนด์ นาว ... เลดี้ส์ แอนด์ เจนเทิลเมน (And Now ... Ladies And Gentlemen) กับ เจอเรมี ไอร์เอินส์    เธอออกทัวร์คอนเสิร์ตรอบโลก ”กาบาเรต์” ตั้งแต่ปลายปี 2008 จนถึงปัจจุบันนี้    นอกจากนี้ ปาทรีซียายังได้เป็นตัวแทนของสาธารณรัฐฝรั่งเศสเพื่อเข้าประกวดร้องเพลงระดับชาติ ยูโรวิชั่น ซอง คอนเทสต์ 2009 (Eurovision Song Contest 2009) ณ กรุงมอสโก สหพันธรัฐรัสเซีย และได้อันดับที่แปด
ประวัติ
ปาทรีซียา กัส เติบโตขึ้นที่เมือง Stiring-Wendel เมืองที่เป็นชายแดนติดกับประเทศเยอรมนี เป็นเมืองที่คนพูดภาษาพลัทท์ (Platt ภาษาเยอรมันท้องถิ่นซึ่งเป็นภาษาแม่ของปาทรีซียาผู้ไม่พูดภาษาฝรั่งเศสเลยจนอายุได้ 6 ปี) เธอได้รับการอบรมเลี้ยงดูมาในครอบครัวที่มีพี่น้องเจ็ดคนซึ่งกำเนิดจากแม่ที่มีพื้นเพเดิมเป็นชาวเยอรมันและพ่อที่เป็นคนงานในเหมืองถ่านหิน
ด้วยความช่วยเหลือจากพ่อแม่ เธอจึงได้แสดงคอนเสิร์ตตั้งแต่อายุได้ 8 ปี เธอร้องคัฟเวอร์เพลงของ ซีลวี วาร์ตอง โคลด ฟรองซัวส์ หรือ มิแรย์ มาติเยอ และเพลงจากภาพยนตร์ นิวยอร์ก นิวยอร์ก หรือเพลงแทงโก้อย่าง ไอม์ จัสต์ อะ จิกโกโล
หลังจากได้เซ็นสัญญาในปี 1979 แล้ว เมื่อเธออายุ 13 ปี ในโรงคาบาเรต์แห่งหนึ่งในเมืองซาร์บรึคเคิน ชื่อ รุมเพิลคัมเมอร์คลับ (Rumpelkammer Club) ที่ซึ่งเธอร้องเพลงทุก ๆ คืนวันเสาร์ เป็นเวลาร่วม 7 ปี    ในที่สุดเธอก็พบกับเฌราร์ เดอปาร์ดีเยอ ในปี 1985 เขาได้ตัดสินใจทำเพลงแรกให้เธอ ชื่อว่า ฌาลูซ (Jalouse) ประพันธ์โดย เอลีซาแบ็ต เดอปาร์ดีเยอ แต่ก็ล้มเหลว
หม่อมเจ้าอัชฌา จักรพันธุ์
หม่อมเจ้าอัชฌา จักรพันธุ์ (17 กันยายน พ.ศ. 2459 – 26 ตุลาคม พ.ศ. 2541) เป็นพระโอรสในพระเจ้าวรวงศ์เธอ กรมหมื่นอนุพงษ์จักรพรรดิ์ ประสูติแต่หม่อมลำไย จักรพันธุ์ ณ อยุธยา
พระประวัติ
หม่อมเจ้าอัชฌา จักรพันธุ์ เป็นพระโอรสในพระเจ้าวรวงศ์เธอ กรมหมื่นอนุพงษ์จักรพรรดิ์ ประสูติแต่หม่อมลำไย จักรพันธุ์ ณ อยุธยา เมื่อวันที่ 17 กันยายน พ.ศ. 2459 ที่วังกรมหมื่นอนุพงษ์จักรพรรดิ์ ถนนหลานหลวง
เมื่อมีชันษาได้ 7 ปี พระเจ้าวรวงศ์เธอ กรมหมื่นอนุวัตน์จาตุรนต์ ผู้เป็นปิตุลา ซึ่งดำรงตำแหน่งราชเลขานุการในพระองค์พระบาทสมเด็จพระปกเกล้าเจ้าอยู่หัว ทรงนำหม่อมเจ้าอัชฌาขึ้นถวายองค์ให้อยู่ในพระราชอุปการะ และได้ย้ายไปประทับในพระราชวังดุสิตเพื่อถวายการรับใช้ โดยโปรดเกล้าฯ ให้จัดห้องบรรทมสำหรับเจ้านายรุ่นเล็กที่ทรงอุปการะเป็นห้องในพระที่นั่งอัมพรสถาน ใกล้กับองค์พระที่นั่งด้านศาลาทรงกีฬา โดยประทับอยู่ห้องละ 2-3 องค์ ในการตามเสด็จไปยังที่ต่าง ๆ ก็ใช้วิธีผลัดเวรกันให้ไม่ตรงกับเวลาเรียน และนอกจากตามเสด็จในพระราชพิธี แต่งเครื่องแบบเพื่อเชิญพระมาลา เชิญพระแสง และตามเสด็จส่วนพระองค์อื่น ๆ เช่น ทรงกีฬาหรือเสด็จประพาสสถานที่ต่าง ๆ ในประเทศแล้ว ยังได้ตามไปถวายการรับใช้ในการเสด็จเยือนทวีปยุโรปอย่างเป็นทางการในหลายประเทศ เช่น ประเทศเยอรมนี ประเทศเบลเยี่ยม ประเทศเชโกสโลวาเกีย ประเทศฮังการี ประเทศสวิสเซอร์แลนด์ รวมถึงประเทศฝรั่งเศส
ขณะมีชันษาได้ 13 ปี หม่อมเจ้าอัชฌาทรงร่วมแสดงในภาพยนตร์ส่วนพระองค์ของพระบาทสมเด็จพระปกเกล้าเจ้าอยู่หัว เรื่องแหวนวิเศษ โดยทรงรับบทเป็น อ้ายขี้เกียจ ระหว่างการตามเสด็จประพาสเกาะพงันโดยเรือพระที่นั่งจักรี โดยใช้พระนามแฝงว่า เด็กชายไหน ปีปนนท์
หลังจากนั้นเมื่อเกิดการปฏิวัติสยาม พ.ศ. 2475 พระบาทสมเด็จพระปกเกล้าเจ้าอยู่หัวทรงสละราชสมบัติแล้วเสด็จไปประทับที่ประเทศอังกฤษ หม่อมเจ้าอัชฌาก็ได้ติดตามไปถวายการรับใช้ในต่างประเทศด้วย และเมื่อเกิดสงครามโลกครั้งที่สอง พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้หม่อมเจ้าอัชฌาซึ่งกำลังทรงศึกษาใกล้จบมหาวิทยาลัยปีสุดท้ายที่รอยัลคอลเลจออฟไซอันเซสอิมพิเรียลคอลเลจลอนดอน เข้าเฝ้าที่พระตำหนักเวนคอร์ต ในมณฑลเคนต์ ทางตอนใต้ของกรุงลอนดอน แล้วมีรับสั่งว่า "ถ้าอยากอยู่ก็อยู่ต่อ ถ้าอยากจะกลับบ้านก็ให้กลับไปเสียเดี๋ยวนี้ เพราะไม่อย่างนั้นแล้วอาจไม่ได้กลับเลย" หม่อมเจ้าอัชฌาจึงตัดทัยกราบถวายบังคมลากลับประเทศไทยพร้อมกับนายแพทย์กษาน จาติกวนิช และหม่อมราชวงศ์มรุต เทวกุล ซึ่งเป็นนักเรียนไทยในอังกฤษรุ่นสุดท้ายที่ได้กลับบ้านในช่วงนั้น
การศึกษา
หม่อมเจ้าอัชฌาทรงเริ่มต้นศึกษาที่โรงเรียนสตรีจุลนาค โดยทรงศึกษาร่วมกับพระวรวงศ์เธอ พระองค์เจ้าจิรศักดิ์สุประภาต หม่อมเจ้ายุธิษเฐียร สวัสดิวัตน์ เจ้าบุญส่ง ณ ลำปาง และหม่อมเจ้าการวิก จักรพันธุ์ ซึ่งเป็นพระญาติผู้น้อง หลังจากนั้นทรงเข้าศึกษาต่อที่โรงเรียนเทพศิรินทร์ประมาณหนึ่งปี แล้วทรงย้ายไปศึกษาที่โรงเรียนราชกุมาร (เยาวกุมาร) ณ พระที่นั่งอภิเศกดุสิต เมื่อมีชันษาได้ 12 ปี ทรงพระกรุณาโปรดเกล้าฯ ให้ไปศึกษาต่อในชั้นมัธยมต้นที่ Saint Hill Academy และสำเร็จการศึกษาชั้นมัธยมปลายจากวิทยาลัยฟิลลิปส์ สหรัฐอเมริกา สำเร็จปริญญาตรีสาขามานุษยวิทยา จาก รอยัลคอลเลจออฟไซอันเซส อิมพิเรียลคอลเลจลอนดอน โดยทรงเชี่ยวชาญด้านภาษาอังกฤษเป็นพิเศษ เป็นนักวิ่งแข่ง และนักยูโดสายดำ และโปรดการเล่นกีตาร์ไฟฟ้ากับการถ่ายภาพยนตร์
การทรงงาน
หลังเสด็จกลับประเทศไทย หม่อมเจ้าอัชฌาตั้งทัยว่าจะทรงสมัครเป็นทหาร แต่ไม่มีใครรับใบสมัคร จึงเบนเข็มไปเป็นผู้ช่วยผู้จัดการป่าของบริษัททำไม้ บอมเบย์เบอร์มาห์เทรดดิงคอร์เพอเรชัน ที่จังหวัดเชียงใหม่ เมื่อบริษัทปิดตัวลงจึงทรงย้ายไปเป็นผู้ช่วยผู้อำนวยการเหมืองแม่เมาะที่จังหวัดลำปาง และผู้จัดการฝ่ายบุคคลของโรงงานกระดาษที่อำเภอบ้านโป่ง จังหวัดราชบุรี จนทรงเกษียณอายุ หลังจากนั้นทรงทำงานที่ศูนย์การแปลนานาชาติเพลินจิต พร้อมกับทรงสอนวิชาการแปลในมหาวิทยาลัยต่าง ๆ เช่น มหาวิทยาลัยธรรมศาสตร์] และเป็นผู้เชี่ยวชาญการแปลอาวุโสของ[[กระทรวงยุติธรรม